Hadromorphus

Hadromorphus er en slekt av biller som hører til familien smellere (Elateridae).

Utseende 
Middelsstore (ca. 10 millimeter), noe brede, halvblanke, mørke smellere. Oversiden er fint hårete. Hodet er kort og bredt, med små fasettøyne. Antennene er lange og tynne. Brystskjoldet (pronotum) er rundet, noe bredere enn langt, med skrått, butt utstikkende bakhjørner. Dekkvingene har fine punktatriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Larvene lever i jorda der de eter planterøtter og er potensielle skadedyr.

Utbredelse 
Slekten er utbredt i nordlige deler av Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Prosternini Gistel, 1856 - noe ganger regnet som en egen underfamilie, Prosterninae
 Slekten Hadromorphus Motschulsky, 1859
 Hadromorphus callidus (Brown, 1936)
 Hadromorphus glaucus (Germar, 1843)
 Hadromorphus inflatus (Say, 1825)
 Hadromorphus inutilis (Brown, 1936)
 Hadromorphus similissimus Motschulsky, 1859

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1859
Dyr formelt beskrevet av Viktor Ivanovich Motschulsky